डीवाईसी सेमिफाइनलमा
१७ औं लिस्नु कप नकआउट फुटबलमा सोमबार विजयी हुँदै साबिक विजेता डीवाईसी कोटहीमाई सेमिफाइनल पुगेको छ । 
भैरहवा — १७ औं लिस्नु कप नकआउट फुटबलमा सोमबार विजयी हुँदै साबिक विजेता डीवाईसी कोटहीमाई सेमिफाइनल पुगेको छ । डीवाईसीले आयोजक लिस्नु युवा क्लब कोटिहवालाई ३–१ ल पराजित गरेको हो । डीवाईसीका विदेशी खेलाडी मार्टिनले २० औं र दोस्रो हाफको १२ औं मिनेटमा दुई गोल गरे । राज पौडेलले पाँचौं मिनेटमा एक गोल थपे । आयोजकबाट दोस्रो हाफको ३५ औं मिनेटमा गोविन्द थापाले एक गोल फर्काए । म्यान अफ द म्याच डीवाईसीका वर्षाद गुरुङ भए । 